Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: anyagi támogatás kérdését a Külügyminisztériumnak a konzuli kölcsönre vonatkozó iránymutatása szabályozta. Az Alkotmánybíróság 60/1992. (XI. 17.) AB határozatában rámutatott arra, hogy a „minisztériumi, egyéb központi állami szervektől származó, jogi iránymutatást tartalmazó leiratok, körlevelek, iránymutatások, útmutatók, állásfoglalások és egyéb
Paragraph Index: 73

anyagi támogatás kérdését a Külügyminisztériumnak a konzuli kölcsönre vonatkozó iránymutatása szabályozta. Az Alkotmánybíróság 60/1992. (XI. 17.) AB határozatában rámutatott arra, hogy a „minisztériumi, egyéb központi állami szervektől származó, jogi iránymutatást tartalmazó leiratok, körlevelek, iránymutatások, útmutatók, állásfoglalások és egyéb informális jogértelmezések, amelyek nem jogalkotási törvény garanciális szabályainak betartásával kerülnek kibocsátásra, sértik az Alkotmány 2. § (1) bekezdésében deklarált jogállamiság alkotmányos követelményét.” Az Alkotmánybíróság hivatkozott rendelkezésére figyelemmel az állampolgári jogok országgyűlési biztosa megállapította, hogy a konzul által nyújtott kölcsön feltételeinek iránymutatás keretében történő szabályozása az Alkotmány 2. § (2) bekezdése szerinti jogállam, illetve az ebből eredő jogbiztonsághoz való joggal öszszefüggésben okoz visszásságot. II. A magyar jogrendszerből hiányzik a konzuli védelemről szóló törvény. A konzuli tevékenység belső jogi szabályozása széttagolt, egyes kérdések tekintetében számos eltérő jogszabályt kell alkalmazni. Mindez nem könnyíti meg a jogkereső állampolgárok dolgát, a jogbiztonság érvényesülését a konzuli jog, így különösen a konzuli védelem területén. Az állampolgári jogok országgyűlési biztosa megállapította, hogy a konzuli védelemről szóló törvény hiánya az Alkotmánya 69. §

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes